CELEX: 32009R0697
Language: el
Date: 2009-07-31 00:00:00
Title: Κανονισμός (ΕΚ) αριθ. 697/2009 της Επιτροπής, της 31ης Ιουλίου 2009 , για τροποποίηση του κανονισμού (ΕΚ) αριθ. 1913/2006 που προβλέπει τους κανόνες εφαρμογής του γεωργονομισματικού καθεστώτος του ευρώ στον γεωργικό τομέα όσον αφορά τις γενεσιουργές αιτίες στο σχέδιο προώθησης της κατανάλωσης φρούτων στα σχολεία και για παρέκκλιση από τον εν λόγω κανονισμό

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 201/6
            
         
      ΚΑΝΟΝΙΣΜΌΣ (ΕΚ) αριθ. 697/2009 ΤΗΣ ΕΠΙΤΡΟΠΉΣ
   
   της 31ης Ιουλίου 2009
   για τροποποίηση του κανονισμού (ΕΚ) αριθ. 1913/2006 που προβλέπει τους κανόνες εφαρμογής του γεωργονομισματικού καθεστώτος του ευρώ στον γεωργικό τομέα όσον αφορά τις γενεσιουργές αιτίες στο σχέδιο προώθησης της κατανάλωσης φρούτων στα σχολεία και για παρέκκλιση από τον εν λόγω κανονισμό
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (1), και ιδίως το άρθρο 9,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (2) και ο κανονισμός (ΕΚ) αριθ. 1234/2007 του Συμβουλίου, της 22ας Οκτωβρίου 2007, σχετικά με τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (3), όπως αυτοί τροποποιήθηκαν με τον κανονισμό (ΕΚ) αριθ. 13/2009 του Συμβουλίου (4), θέσπισαν σχέδιο προώθησης της κατανάλωσης φρούτων στα σχολεία που συγχρηματοδοτείται από την Κοινότητα.
            
         
               (2)
            
            
               Τα κονδύλια της κοινοτικής ενίσχυσης που αναφέρονται στον κανονισμό (ΕΚ) αριθ. 288/2009 της Επιτροπής, της 7ης Απριλίου 2009, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τη χορήγηση κοινοτικής ενίσχυσης για την προμήθεια οπωροκηπευτικών, μεταποιημένων οπωροκηπευτικών και προϊόντων μπανάνας στα παιδιά σε εκπαιδευτικά ιδρύματα στο πλαίσιο σχεδίου προώθησης της κατανάλωσης φρούτων στα σχολεία (5), είναι εκφρασμένα σε ευρώ. Επομένως, πρέπει να καθοριστεί η γενεσιουργός αιτία για τις συναλλαγματικές ισοτιμίες των νομισμάτων των κρατών μελών που δεν έχουν υιοθετήσει το ευρώ.
            
         
               (3)
            
            
               Ο κανονισμός (ΕΚ) αριθ. 1913/2006 της Επιτροπής (6) προβλέπει γενεσιουργές αιτίες των ισχυουσών συναλλαγματικών ισοτιμιών που ισχύουν στην κοινοτική νομοθεσία σχετικά με την εφαρμογή της κοινής γεωργικής πολιτικής. Είναι σκόπιμο να προβλεφθούν γενεσιουργές αιτίες που συνδέονται συγκεκριμένα με την εφαρμογή του σχεδίου προώθησης της κατανάλωσης φρούτων στα σχολεία. Πρέπει εντούτοις να προβλεφθεί μία συγκεκριμένη γενεσιουργός αιτία για τη μοναδική περίοδο από 1ης Αυγούστου 2009 έως 31ης Ιουλίου 2010.
            
         
               (4)
            
            
               Κατά συνέπεια, ο κανονισμός (ΕΚ) αριθ. 1913/2006 πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στον κανονισμό (ΕΚ) αριθ. 1913/2006 το ακόλουθο άρθρο 5α παρεμβάλλεται μετά το άρθρο 5:
   
      «Άρθρο 5a
      Ποσά και πληρωμές της ενίσχυσης που συνδέεται με την εφαρμογή του σχεδίου προώθησης της κατανάλωσης φρούτων στα σχολεία
      Για την ενίσχυση που χορηγείται για την προμήθεια οπωροκηπευτικών, μεταποιημένων οπωροκηπευτικών και προϊόντων μπανάνας στα παιδιά όπως αναφέρεται στο άρθρο 1 του κανονισμού (ΕΚ) αριθ. 288/2009 της Επιτροπής (7), η γενεσιουργός αιτία της συναλλαγματικής ισοτιμίας είναι η 1η Ιανουαρίου που προηγείται της περιόδου που αναφέρεται στο άρθρο 4 παράγραφος 1 του εν λόγω κανονισμού.
   
   Άρθρο 2
   Κατά παρέκκλιση από το άρθρο 5α του κανονισμού (ΕΚ) αριθ. 1913/2006 όπως τροποποιείται με τον παρόντα κανονισμό, για την περίοδο από 1ης Αυγούστου 2009 έως 31ης Ιουλίου 2010, η γενεσιουργός αιτία που προβλέπεται στο εν λόγω άρθρο είναι η 31η Μαΐου 2009.
   Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Ιουλίου 2009.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 349 της 24.12.1998, σ. 1.
   
      (2)  ΕΕ L 209 της 11.8.2005, σ. 1.
   
      (3)  ΕΕ L 299 της 16.11.2007, σ. 1.
   
      (4)  ΕΕ L 5 της 9.1.2009, σ. 1.
   
      (5)  ΕΕ L 94 της 8.4.2009, σ. 38.
   
      (6)  ΕΕ L 365 της 21.12.2006, σ. 52.
   
      (7)  ΕΕ L 94 της 8.4.2009, σ. 38»